Mély csend honolt, béke lengett Amaz új kősír felett,
Melybe Jézus gyötrött teste, melybe Jézus gyötrött teste
A keresztről amaz este Nyugalomra tétetett.

Még a hajnal alig pirkadt, s íme, látni Máriát,
Eljött drága kenetekkel, eljött drága kenetekkel,
Szívében szent szeretettel, s úgy kereste az Urat.

Mária, örvendj, Megváltód feltámadt!
Örvendjetek népek, mert Jézus él!
Szálljon e hír a legtávolabb földre,
Mindenütt boldogan hirdessétek ezt:
Hogy örök éltet, hogy örök életet
Osztogat az Úr az ő népének, az ő népének.
Ki feltámadott, ki feltámadott!

Mi Atyánk, ki vagy a mennyekben, 
szenteltessék meg a te neved, jöjjön el a te országod, 
legyen meg a te akaratod, mint a mennyben, úgy itt a földön is.
A mi mindennapi kenyerünket add meg nékünk ma,
És bocsásd meg a mi vétkeinket, 
mint mi is megbocsátunk az ellenünk vétkezőknek.
És ne vígy minket a kísértésbe, de szabadíts meg minket a gonosztól, 
Mert tiéd az ország, és a hatalom és a dicsőség
Most és mindörökké, Ámen.